
VENDIM
Nr.1248, datë 10.9.2008

PËR SHPALLJEN E JAVËS SË UJIT NË SHQIPËRI 

              Në mbështetje të neneve 95, pika 2, e 100 të Kushtetutës, me propozimin e Kryeministrit, Këshilli i Ministrave

VENDOSI:

1. Shpalljen "Java e ujit në Shqipëri" të javës së parë të muajit nëntor të çdo viti.
2. Të gjitha institucionet shtetërore të fushës, në nivel qendror dhe vendor, si dhe shoqata e ujësjellës-kanalizimeve në Shqipëri, veçmas ose në bashkëpunim, të programojnë, organizojnë dhe realizojnë, në këtë kuadër, brenda juridiksionit dhe mundësive të tyre financiare, infrastrukturën festive dhe veprimtari të ndryshme.
3. Ngarkohen të gjitha institucionet shtetërore, të përmendura në pikën 2,  për zbatimin e këtij vendimi.
Ky vendim  hyn në fuqi pas botimit në Fletoren Zyrtare.

